
Al present treball s'avaluen les entrades de l'Òliba, Tyto alba, al COFIB (Consorci 
per a la Recuperació de la Fauna de les Illes Balears) en el període comprès entre els 
anys 2004 i 2017. Les dades estudiades d'òlibes ferides o mortes durant aquest 
període sumen un total de 835 individus. S analitzaran les causes d'entrada, entre les 
quals hi podem trobar col-lisions amb vehicles o finestres, entrades a camions, 
col-lisions amb avions, enverinaments, lligues, troballes de polls, electrocucions, 
SOCIETAT D'HISTÒRIA caigudes a l'aigua, dispars, malalties, entrades a edificis entre d'altres. D'aquestes 
NATURAL DE LES BALEARS entrades es farà una anàlisi geogràfica, ja sigui per municipis o per lloc de troballa, a 
fi de trobar punts amb major sinistralitat, explicar les seves causes 1 fer propostes de 
gestió. Aquesta anàlisi es realitzarà a través de dades estadístiques sobre questions 
com l'edat dels individus o l'època de l'any en el qual han estat trobats els individus, 
a més d'una anàlisi a través de mapes localitzant aquestes troballes. Així, s'ha pogut 
observar que entre les causes considerades com més rellevants pel seu número 
d'entrades o per la seva possible intencionalitat són les col-lisions amb vehicles, les 
cries, els individus disparats 1 aquells que han estat trobats en captivitat. 

ANALYSIS OF THE ACCIDENT RATE OF THE OWL, Tyto alba (Scoploli, 
1769), ON THE ISLAND OF MALLORCA. The present work is evaluated the 
entrances from Tyto alba at COFIB (Consortium for the Recovery of the Balearic 
Islands Fauna) in the period between 2004 and 2017 years. The data that is being 
studied of owl's wounds or dead during this period add up to a total of 835 
individuals. Will analyze the input causes, among which we can find collisions with 
cars and windows, truck entries, collisions with aircraft, poisonings, leagues, findings 
of young, electrocutions, falls to the water, fired individual, diseases, found in 
buildings among others. Of these entrances will be a geographic analysis either by 
municipalities or by the place of discovery, to find points with the highest number of 
accidents, their causes and make proposals for the management. This analysis will be 
carried out through statistical data on issues such as the age of individuals or the time 
of the year in which individuals have been found, in addition to analyze through 
maps locating these finding. Thus, it is considered that among the reasons seen more 
relevant for your number entrances or for its possible intentions are collisions with 
cars, the young individuals, individuals fired, and those that have been found in 
Captivity. 

Introducció 


Tyto alba és un rapinyaire nocturn 
cosmopolita extens per tot el globus 
(Parpal, 2010). Es tracta d'una au molt 
conegut, ja que viu a llocs molt propers a 
l'home. Però, en aquestes darreres dècades, 
les poblacions d'òliba han anat disminuint, 
encara que no es coneixen xifres 
aproximades de la quantitat de població de 
Tyto alba balear, a causa de les grans 
fluctuacions produides per cicles de poca 
abundància de preses degut que l'àmbit 
rural està sofrint grans transformacions, a 
més dels freqüents atropellaments que 
causen milers de baixes a l'any, sobretot 
aus en el seu primer any de vida. Per tant, si 
tenim en compte la disminució de la seva 
població, resulta important estudiar quines 
són les seves principals amenaces a l'illa de 
Mallorca, a partir de dades proporcionades 
pel Consorci COFIB (Consorci per a la 
Recuperació de la Fauna de les Illes 
Balears). 

A més, s'ha de destacar el significat de 
realitzar aquest estudi enguany, ja que Tyto 
alba ha estat elegida mitjançant votació 
popular com l'au de l'any 2018 per la SEO 
BirdLife. 

L'estudi de les entrades d olibes ferides 
al centre COFIB, resulta molt interessant 
per conéixer les principals amenaces de 
l'espècie. En el present treball es pretén 
obtenir una visió general de les amenaces 
de Tyto alba dins l'illa de Mallorca 1 la 
distribució estacional 1 geogràfica de les 
incidències que han afectat l'espècie en 
aquests anys. 

Tyto alba és una au que pot viure en 
hàbitats relacionats amb el medi agrícola, 
els quals han sofert un considerable 
abandonament o en altres ocasions s'ha 
modernitzat les tècniques agrícoles amb 
l'ús de pesticides o la instal-lació de 


tancaments (Martínez et al. , 2003). Entre 
les principals amenaces de l'espècie trobem 
la destrucció o alteració del seu hàbitat de 
caça o nidificació, pels canvis a l'ús 
agrícola, l'ús de pesticides o plaguicides o 
la recuperació d'edificis rurals que foren 
abandonats impedint la seva reproducció en 
ells (Román et al., 1996). Altres amenaces 
són la caça il-legal o les col-lisions amb 
vehicles, la qual suposa la major amenaça 
per l'espècie a l'illa de Mallorca. De totes 
aquestes causes, la majoria no són causes 
intencionades directament per l'home, 
encara que hi ha alguns casos com són: els 
tirs, les trampes, els enverinaments o els 
animals en captivitat, que si són accions 
directament intencionades, les quals es 
troben penades per la llei. La resta de les 
causes suposen accidents relacionats amb 
les infraestructures. 

Inicialment, s'havia pensat que una de 
les possibles maneres per a protegir les 
poblacions de determinades aus, es podria 
realitzar mitjançant l'establiment de zones 
protegides, però aquesta presenta algunes 
limitacions, ja que es tracten de zones molt 
petites en comparació al seu hàbitat 
(Martínez et al., 2003). Però, certament, és 
necessària una educació ambiental de la 
població per a poder reduir les amenaces de 
la població de Tyto alba. 

Els rapinyaires són presents a quasi tots 
els ecosistemes del món, els quals es troben 
a la part superior de la cadena tròfica, on els 
rosegadors, rèptils o altres aus formen la 
base de la seva alimentació, aquestes aus 
funcionen per a tenir un equilibri natural 
d'aquestes poblacions. Per tant, una 
reducció dels rapinyaires podria afectar 
d'alguna manera a l'equilibri natural d'un 
ecosistema. Per tant, els rapinyaires són aus 
depredadores, és a dir, aus que s'alimenten 
caçant altres animals. Per tant, són aus molt 
sensibles a la disponibilitat de preses per a 

la seva alimentació. Però cal esmentar, 
segons les dades que es tenen de la seva 
alimentació a les Balears, que l'òliba no 
depreda sobre cap espècie cinegètica (De 
Pablo, 2000). 

El primer antecedent que trobem a 
aquest treball el trobem quan Parpal (2004) 
realitza un estudi sobre les causes d'entrada 
d'aus al Centre de Recuperació de Fauna 
Silvestre del COFIB entre els anys 2003 1 
2004. En aquest primer treball ja s'exposa 
com a principals causes d'entrada d'aus 
entre les quals es troba l'òliba, l'extracció 
de polls de la natura, els traumes 
desconeguts, — els  atropellaments © 
l'abatiment per un tret. Així, ja s'observa 
de manera general quines eren les 
principals problemàtiques de l'ornitofauna 
de Mallorca. 

Així, mateix durant aquests darrers 
anys, s'han realitzat alguns estudis sobre 
Tyto alba a l'illa de Mallorca, a l'illa de 
Menorca o altres indrets fora de les Balears. 

Entre aquests podem trobar treballs com 
un estudi de l'anàlisi de la mortalitat de 
vertebrats atropellats a les carreteres de 
Menorca (Comas et al., 2004, Roig-Munar 
et al., 2004; 2012), o l'anàlisi de les causes 
accidentals de mortalitat de rapinyaires a 
Mallorca des del 2004 al 2016 (Monserrat 1 
Pons, 2017). 

Roig-Munar et al. (2012) exposen que 
anualment moren més de 14.000 vertebrats 
a les carreteres, la majoria dels quals són 
espècies d'ocells i eriçons. La mortalitat 
s'agreuja durant els mesos d'estiu 1 tardor, 
quan es produeix un increment de l'activitat 
biològica coincidint amb l'increment del 
nombre de vehicles que circulen per la 
Xarxa viaria menorquina. Durant el 
desenvolupament d'aquest estudi s'ha 
observat que les dades estacionals no 
coincideixen amb la sinistralitat de l'Òliba a 
les carreteres de Menorca, que per altra 


banda són molt baixes (tan sols 3 individus 
en un any). 

En el treball de Monserrat i Pons (2017) 
ja es realitza una anàlisi de l'espècie Tyto 
alba junt amb altres rapinyaires. Així, 
s'obtingueren dades de l'entrada d'òlibes al 
COFIB fins a l'any 2016. Entre el període 
de 2004 i 2016 entraren al COFIB un total 
de 757 Òlibes, representant el 75.7% del 
total d'entrades. D'aquestes dades, 285 
exemplars d’oliba havien estat atropellats, 
suposant el segon rapinyaire més atropellat 
a l'illa de Mallorca. Pel que fa als individus 
morts que entren al COFIB, l'òliba 
representa el segon grup de rapinyaires amb 
major número d'entrades (Monserrat et al., 
2016). 


Objectius 


L'objectiu principal del present treball 
és estudiar la sinistralitat de la població de 
Tyto alba a l'illa de Mallorca. Per això, es 
realitzarà una anàlisi de l'evolució de les 
entrades de Tyto alba al COFIB a l'illa de 
Mallorca per anys, per mesos, per 
municipis, per causes d'entrada, per any de 
vida de l'individu, 1 la relació del mes 
entrada 1 l'any de vida. A fi de poder definir 
quines són les principals causes d'entrada 
de Tyto alba, els municipis on es localitzen 
aquestes 1 així, establir algunes mesures 
correctores a fi de reduir aquests tipus de 
problemàtica per a l'espècie, la qual afecta 
el correcte desenvolupament d'aquesta en 
el seu hàbitat. A més, es vol observar si 
existeix alguna relació amb el principal mes 
de nidificació, amb les entrades, relacionant 
l'edat de l'individu amb el mes d'entrada. 

Metodologia 


Per a estudiar les causes de sinistralitat 
es farà una anàlisi del període comprès 
entre el gener de 2004 1 el desembre de 
2017. Per això, s'han utilitzat les dades 
proporcionades pel COFIB, en les quals es 
troben totes les entrades d'aquesta au al 
centre. Les dades es troben classificades 
amb un full Excel per: la data de trobada, el 
municipi on es va trobar l'individu, la causa 
d'entrada 1 l'edat 1 el sexe de l'individu. 

Comptam amb dos tipus de dades 
temporals subministrades: les dades 
dòlibes ferides corresponen el període de 
2004 a 2017, mentre que les dades dòlibes 
mortes correspon al període de 2012 a 
2017. La informació geogràfica s'ha hagut 
de incorporar de forma manual, doncs es 
partia de dades en paper (no 
informatitzades) 1 en alguns casos no eren 
dades de localització concreta, sinó tan sol 
del municipi. 

Una vegada extretes les fitxes per 
observar el lloc de troballa exacte, es 
localitzarà els punts exactes de les troballes 
en coordenades geogràfiques (VVGS 1984), 
a fi de fer un mapa on localitzar els llocs de 
troballa i així, observar punts de conflicte. 

Per al tractament de dades s'han 
efectuat dues anàlisis per separat: dels llocs 
de troballa dels individus ferits, per una 
banda podrem observar les troballes 
classificades per municipis, i un segon 
mapa on s'observen els punts exactes de les 
troballes de les quals es comptava amb 
aquesta informació. El número d'entrades 
totals suma 798, de les quals en sabem la 
localitat precisa de troballa de 476. 

Pel que fa a les entrades de morts, 
sumen un total de 38, de les quals, en 
sabem la localitat precisa de troballa de 37. 

A més, de localitzar a uns mapes les 
entrades de Tyto alba per conèixer la 
distribució espacial de les entrades es farà 


una anàlisis estadístic de les entrades per 
conèixer altres aspectes com són l'evolució 
de les entrades, la distribució estacional o 
l'edat dels individus entrants. Per a poder 
realitzar aquest dos tipus d'anàlisi s'han 
usat diferents softvvares com són Excel , per 
poder treballar en fulls de càlcul 1 Arcgis , 


per poder realitzar diferents mapes 
d'entrades. 
D'entre les vint-i-set causes © 


problemes principals amb els quals es 
troben les aus a Mallorca que descriu 
Parpal (2004), com entrades al COFIB, 
s'analitzaran aquestes vint-i-set més quatre 
noves tipologies d'entrades , formant un 
total de trenta-una causes (Fig. 10), entre 
les quals en trobem l'atac per un 
depredador, caiguda a l'aigua, caiguda a un 
pou, captivitat, impacte a una estesa 
elèctrica, col-lisió amb un avió, col-lisió 
amb una finestra, col-lisió amb un vehicle, 
col-lisió amb un tancat, electrocució, 
entrada a tub, entrada a un camió, entrada a 
edifici, enganxament amb moixó, entrada a 
una xemeneia, espoli, desnutrició, 
intoxicació, lliga, trampa, malaltia, nascut 
al centre, petroli, oli, poll/cria, poll 
volander, dispar, bruta arena, translocació 
per obres o trauma desconegut. 

Entre les causes d'entrada que han estat 
esmentades es farà una anàlisi en particular 
de les òlibes entrades per les següents 
causes: captivitat, trauma desconegut, 
col-lisió amb un vehicle, disparat 1 polls, 
cries o poll volanders. 


Distribució i biologia de Tyto alba 


Tyto alba és una especie nocturna amb 
una distribució a nivell mundial (Fig. 1), 
sols manca a latituds extremes. És una 
espècie sedentària la qual, s'adapta bé a les 
condicions climàtiques (Parpal, 2010). 

Fig. 1. Distribució mundial de Tyto alba. Segons 
Ownworlds, 2014. 

Fig. I. World distribution of Tyto alba. 
According to Ownworlds, 2014. 


La població de la península Ibérica 1 les 
Illes Balears és cosmopolita 1 sedentaria. 
Encara que hi ha arribada de nous individus 
procedents de zones més al nord del país, 
però les de la península Ibérica no migren, 
són aus sedentàries (Fig. 2). 

Pel que fa a les Illes Balears, es troba 
estesa a totes les illes incloent Cabrera. A 
més, a l'illa Eivissa és una espècie 
hivernant. A les Illes Balears ens trobem 
amb la subespècie Tyto alba alba, pròpia de 
les illes, sud 1 oest d'Europa, Sicília, Malta, 
el nord de Turquia, 1 l'oest de les Illes 
Canàries (Cramp, 1985). 








Fig. 2. Distribució de Tyto alba a la península 
Ibèrica. Segons la Universitat Politècnica de 
Madrid, 2012. 

Fig. 2. Distribution of Tyto alba in the Iberian 
Peninsula. According to the Polytechnic 
University of Madrid, 2012. 


És l'única au de la família Tytonidae al 
continent europeu. Es tracta d'una au que 
sol mesurar uns 33-39 cm de longitud i uns 
80-95 cm d'envergadura, 1 pesa entre els 
430 1 els 620 grams. El seu plomatge té 
tonalitats roses 1 dorades al dors, 1 blanques 
a la zona ventral. El seu rostre té forma de 
cor, uns ulls intensament negres 1 un bec de 
color clar. Les seves ales són llargues 1 
amples. Les òlibes tenen una gran varietat 
de vocalitzacions, el més comú és un 
xiuxiueig molt sonor, que augmenta de 
volum i to a mesura que l'au ho emet. La 
femella sol emetre un grinyol més ronc 1 
greu repetitiu (SEO BirdLife, 2018). 

És un aucell cosmopolita molt adaptat a 
habitats humanitzats, inclús urbans. Es 
tracta d'una au que pot viure en uns hàbitats 
molt diversos, s'adapta a àrees estepàries, 
zones humides, zones arbrades o inclús 
zones urbanes. Es tracta d'un au adaptada 
als ambients antròpics. Sols evita els boscos 
molt densos o llocs amb altures superiors 
als 800-1000 metres —d'altura (SEO 
BirdLife, 2018). 

Pel que fa a la seva alimentació, s'ha de 
dir que és una au depredadora. Es sol 
alimentar de micromamífers, com ratolins 
de camp, rates o musaranyes. A més, de 
petites aus que caça als nius, insectes, 
amfibis o rèptils (SEO BirdLife, 2018). 
S'ha observat que hi ha diferencies entre 
l'alimentació hivernal 1 l'estival. Els 
rosegadors, les aus, i els rèptils 
constitueixen la base de l'alimentació de 
Tyto alba. Els rosegadors representen el 
major nombre de preses per part de l'óliba, 
entre les quals es troba Mus spretus, 
Apodemus sylvaticus O Rattus sp. en major 
percentatge, encara que també formen part 
de les seves preses Mus musculus, Eliomys 
quercinus O Orytolagus cunniculus. El 
segon grup per major percentatge de preses 
són les aus amb especies com Passer 
domesticus, Turdus spp. o Carduelis 

chloris. El seguent grup amb major 
percentatge són els rèptils com el dragó, 
Tarentola mauritanica. Després d'aquests 
tres grups, els rosegadors, les aus 1 els 
rèptils que constitueixen el major 
percentatge de biomassa capturat per les 
Olibes, són els insectes, els petits mamífers 
insectívors 1 els quiròpters, però amb una 
representació menor dins la seva dieta. 
Entre els mamífers insectívors es coneix la 
captura a Menorca de Crocidura 
suaveolens i entre els  quirópters 
s'identifiquen els pipistreloides del gènere 
Pipistrellus sp., Hypsugo savi 1 Miniopterus 
schreibersii (De Pablo, 2000). 

No es coneix la mida de la població de 
l'àrea estudi (Parpal, 2010). La disminució 
de població és especialment significativa a 
diverses comunitats autònomes entre les 
quals es troben les llles Balears (SEO 
BirdLife, 2018). 

SEO Birdlife (2018) posà en marxa el 
projecte Noctua amb l'objectiu de conèixer 
l'evolució de la població de les distintes 
espècies d'aus nocturnes com és l'òliba en 
la seva època reproductora a Espanya. 

La principal amenaça és la destrucció o 
alteració del seu hàbitat de caça 1 
nidificació per la disminució de les seves 
preses per l'ús de plaguicides o 
l'abandonament del camp. A més, 
d'episodis de caça il-legal, atropellaments, 
molèsties, esteses elèctriques. 

Tyto alba durant el dia es troba al seu 
refugi, generalment dormint. Tant la 
recerca d'aliment i recerca de parella són 
activitats que duen a terme durant la nit. 
Durant les nits de Lluna plena surten tota la 
nit, però les nits de Lluna nova sols ho fan 
durant el crepuscle 1 la matinada. Estudis 
han comprovat que l'òliba pot caçar amb 
total obscuritat. En cas, de caces abundants 
guarden l'excedent al seu niu (Nores et al., 
1986). 


Sol nidificar a edificis abandonats o poc 
frequentats, sovint de l'àmbit rural. Encara 
que el seu hàbitat natural són els penyals. 
Es tracta d'una espècie que adapta el seu 
cicle reproductiu a la disponibilitat de 
recursos tròfics. Nidifica durant tot l'any, 
encara que el seu màxim es troba entre els 
mesos de març a octubre, especialment al 
mes de juny. Les postes d'ous tenen un 
procés d'incubació d'uns 30-31 dies. Posen 
una mitjana d'entre 4 1 7 ous. Si les 
condicions 1 la disponibilitat d'aliment ho 
permeten, les olibes realitzen una segona 
posta. Normalment són els mascles els que 
proporcionen l'aliment a la femella per 
alimentar els polls (SEO BirdLife, 2018). 

No construeixen un niu, sinó que es 
limiten a deixar els ous sobre el sòl. Amb el 
pas del temps amb els materials regurgitats 
per la femella i els polls van formant un llit 
semblant a un niu. Una mateixa parella 
nidifica al mateix lloc consecutives 
vegades. Episodis de pluja intensa poden 
afectar a la seva cria (Nores et al., 1986). 

Els ous són de color blanc guix, 
arrodonits 1 amb la closca dura. La femella 
és l'encarregada de covar els ous 1 el 
mascle s'encarrega de la provisió d'aliment 
(Nores et al., 1986). 

Els polls neixen amb un estat poc 
avançat de desenvolupament 1 amb els ulls 
tancats. La seva pell és d'un color rosat, 
recoberta per un plomissol blanc. Al tercer 
dia de vida obrin els ulls. A les dues 
setmanes de vida el plomissol es fa més 
abundant. El disc facial es comença a 
marcar, format per plomes blanques de 
manera compacta. A la tercera setmana el 
bec 1 les urpes s endureixen 1 pigmenten. Al 
final aquesta setmana al disc facial 
apareixen plomes de color canyella darrera 
de les blanques. El cos es troba cobert per 
un llarg i espès plomissol. A la quarta 
setmana de vida, el disc facial es completa 1 
les plomes cobertores comencen a 

aparèixer. A la quinta setmana de vida el 
disc facial es troba completament cobert per 
plomes 1 les plomes cobertores són més 
evidents baix el plomissol. A la sexta 
setmana comença la pèrdua de plomissol. A 
la sèptima setmana la postura del cos es 
verticalitza. A la vuitena setmana realitzen 
desplaçaments curts pel niu caminant, 
cercant l'equilibri amb les ales. A la novena 
setmana de vida sols conserven el plomissol 
al cap 1 a la zona del ventre. A la dècima 
setmana de vida perden completament el 
plomissol i comencen els primers intents de 
vol. A l'onzena setmana encara es troben al 
niu i són alimentats pels pares. La seva 
aparença ja és la d'un adult. Entre la 
setmana dotze i catorze abandonen 
definitivament el niu (Nores et al., 1986). 


Àmbit d'estudi i estat de la qüestió 

Per a conèixer el règim de protecció 
s'ha usat el Llibre Vermell Mundial, una 
llista que té per objectiu la identificació, 
mitjançant criteris acordats a nivell 
mundial, el risc d'extinció dels tàxons 
avaluats. Es tracta d'una eina de 
conservació en diferents àmbits geogràfics 
mundial, continental, regional 1 estatal. 
Aquest es promogut per la International 
Union for the Conservation of the Nature 
(IUCN), que la seva Comissió de 
Supervivència de les Espècies realitzada 
per la Llista Vermella Mundial, s'encarrega 
de definir els criteris, divulgar els resultats 1 
orientar el procés d'avaluació (Llibre 
Vermell de Vertebrats, 2006). 

A nivell mundial, el major problema de 
conservació de les espècies com és el cas de 
Tyto alba és la pèrdua de l'hàbitat, afectant 
el 8690 d'aus (Llibre Vermell de Vertebrats, 
2006). 

A nivell mundial és una au amb 
preocupació menor, considerat com a tal, ja 
que no compleix cap dels criteris que 
defineixen les categories d'en Perill Crític, 


En Perill, Vulnerable o Quasi Amenaçat. A 
nivell espanyol es troba inclòs dins el 
Llistat d'Espècies Silvestres en Règim de 
Protecció Especial i en el seu cas, en el 
Catàleg Espanyol d'Espècies Amenaçades 
Tyto alba gracilirostris (subespècie 
endèmica de les Illes (Canàries, de 
Lanzarote i Fuerteventura) es troba com 
una espècie vulnerable, ja que es considera 
que es troba en un risc elevat d'extinció en 
estat silvestre, mentre que Tyto alba alba 
no es troba avaluada. Madroño et al. (2004) 
la consideren com una au en perill. 
Finalment, a nivell balear, les dades són 
insuficients, ja que no es disposa 
d'informació adequada per avaluar el seu 
risc d'extinció basant-se en la distribució de 
la seva població (Llibre Vermell de 
Vertebrats, 2006). 

L'àmbit estudi de la mostra analitzada 
sobre el qual es treballarà és l'illa de 
Mallorca amb una extensió total de 3.640 
km’, encara que hi ha alguns municipis com 
són Escorca, Fornalutx, Mancor de la Vall 1 
Banyalbufar dels quals no es disposa 
d'informació, ja que no hi ha hagut cap 
entrada al COFIB durant el període estudiat 
(entre els anys 2004 1 el passat any 2017). 


Resultats 


Total d'entrades de Tyto alba al COFIB 
Des del punt de vista geogràfic, 
observem el mapa d'entrades totals de Tyto 
alba al COFIB, les quals sumen un total de 
798 però al mapa veiem sols aquelles 
entrades de les quals es disposa de dades 
concretes sobre la seva localització (n=523) 
(Fig. 3), entre el període compres entre els 
anys 2004 1 2017, on destaca l'escassa 
presència d'entrades procedents de la Serra 
Tramuntana, veient municipis com 
Banyalbufar, Escorca o Mancor de la Vall 
on no s'ha produit cap entrada. Es pot 

observar que les entrades es concentren a la 
ciutat de Palma i a l'interior de l'illa, 
destacant especialment l'autopista Ma-13 1 
l'espai més pròxim a aquesta via. Per tant, 
hi trobem una concentració de les entrades 
de l'interior de l'illa en contraposició al 
menor número d'entrades produides des 
d'àrees costaneres. Aquest fet no el podem 
relacionar amb una possible concentració 
de l'Òliba al centre de Mallorca, ja que es 
tracta d'una espècie que s'adapta a 
qualsevol medi, per tant amb una 
distribució global dins l'illa, estimant les 
zones de penyals per a la nidificació. 
Aquest fet pel qual veiem una major 
sinistralitat al centre de Mallorca es pot 
relacionar amb la presència 
d'infraestructures que suposen un perill per 
a l'espècie com són les carreteres, les 
esteses elèctriques o els espais cinegètics. 


Discussió 


A la discussió, es realitzarn comentaris 
sobre diferents aspectes estudiats. Aquesta 
està dividida en dos subapartats: entre les 
dades de les Òlibes entrants ferides 1 les 
Olibes entrants mortes. 


Entrades de Tyto alba ferides 

En primer lloc s'ha fet una anàlisi de les 
entrades d'Òlibes ferides al centre. 

Es pot observar que l'evolució respecte 
a les entrades no ha seguit una tendència 
lineal, sinó que cau destacar dos anys en 
especial, l'any 2008 1 2009, superant les 
100 entrades per any (Fig. 4). 


ü 
a 
: Be A. sab 
a ts 
4 3 Ped ae, 
} ; : i 5 - le a 
¿a Hic co ea" FQ E 
F f o ¿ f y E de o 4 9 à o A eb i EA į : mene Le o 
". E is ot tg NOS ès Y 7 f, xi O o 
o yi A AA AO 
o QP o Ra ie a M y t o en A es A o ei; 
CA Ja ED S 
o ° P as a 8 e ° ¿a Su PR : es Ppa my Ba - 
E a > ¿Pepo e E ao o Pa a o ge? e pa o xer El 
dia i S~ ee E Re o: LT dl a xd 
i A o e an i E 2 wa 8 y 
i dE e Que bee, E % o ; ME 
= b o o 2 Pe EE Sent, e? 
; , a va 
:90 y @ e = 
o Noé 
A . o : id 
d a $ ps: o ge 
3 3 
° TOTAL ENTRADAS TYTO ALBA E Es en emen 
I A 1 


Fig. 3. Total entrades de Tyto alba al COFIB (n=523). 
Fig. 3. Total entries from Tyto alba to the COFIB (n = 523). 

Fig. 4. Evolució de les entrades de Tyto alba 


ferides entre els anys 2004 1 2017. 
Fig. 4. Evolution of Tyto alba entries vounded 
between 2004 and 2017. 


Pel que fa a les entrades per mesos, 
veiem que el mes de juny és el que presenta 
més entrades (Figs. 5 1 6), coincidint amb el 
mes de major activitat relacionada amb la 
nidificació de l'espècie, representant el 
12% de les entrades totals. 

Com es pot observar a la Fig. 6 el major 
nombre d'entrades es produeixen durant els 
mesos estiu. Els primers mesos de vida dels 
nous individus per tant, moment de major 
inexperiència. 

Fig. 5. Entrades de Tyto alba ferides per mesos. 
Fig. 5. Tyto alba entries wounded for months. 


A la Fig. 7 es pot observar el percentage 
d'òlibes que entraren per sexes, on les 
femelles representen el 24% 1 els mascles el 
29%. Però quasi la meitat de les entrades 
amb un 47% es representen com indeter- 
minats, és a dir, polls sobre els quals no es 
pot determinar encara el sexe en el moment 

Fig. 6. Percentatge d'entrades de Tyto alba 
ferides per mesos. 


Fig. 6. Percentage of Tyto alba 
wounded per month. 

Fig. 7. Entrades per sexes d olibes ferides. 
Fig. 7. Entries by sex of injured children. 


d'entrada, aquest fet es pot relacionar amb 
la Fig. 16, on s'observa que el major 
número d'entrades es produeix amb 
individus en el seu primer any de vida. 

Pel que fa a l'anàlisi de les entrades per 
municipis (Figs. 8 1 9) s'ha de destacar per 
major número d'entrades: Palma, Manacor, 
Santa Eugènia, 1 Llucmajor. En el cas, de 
Santa Eugènia destaca, ja que és el 
municipi on s'ubica el COFIB. Per tant, en 
aquest municipi sembla que es produeix 
una major sinistralitat, però no és així, ja 
que recull aquest major nombre d'entrades, 
ja que en aquestes xifres és té en compte els 
polls que han nascut dins el mateix consorci 
en captivitat, els quals sumen un total 45 
polls en el període estudiat. 

Fig. 8. Total d'entrades de Tyto alba ferides per municipis. 
Fig. 8. Total Tyto alba entries hurt by municipalities. 

Fig. 9. Entrades de Tyto alba ferides amb dades referents a coordenades geolocalitzades. 
Fig. 9. Tyto alba wounded entries with data referring to geolocated coordinates. 

Fig. 10. Causes d entrada de Tyto alba al COFIB. 


Fig. 10. Causes of entry of Tyto alba to COFIB. 


Pel que fa a les causes d “entrada s'ha de 
dir que aquestes dades no es poden 
extrapolar a la problemàtica real de 
l'espècie Tyto alba, però si ens serveix com 
un indicador de les principals 
problemàtiques que pateix l'espècie 
(Parpal, 2004). 

En primer lloc destaca com el problema 
més greu per a l'espècie, les col:lisions amb 
vehicles, representant 302 de les 798 
entrades (Fig. 10). Aquesta és una de les 
causes amb major incidència a nivell 
global, un exemple n'és l'estudi realitzat a 
les Illes Canàries, on s'ha observat que a les 
illes de Fuerteventura 1 Lanzarote n'és la 


causa més important, seguidament de 
l'abandonament de — l'agricultura, la 
destrucció del seu hàbitat, els 


enverinaments, les molèsties als nius, la 
caça illegal, les col-lisions amb esteses 
elèctriques, o les interaccions amb altres 
especies per depredar (Concepción, 2000). 
En segon lloc, destaquen les entrades de 
polls o juvenils, degut a la inexperiència 


dels individus. En tercer lloc, els traumes 
desconeguts, en quart lloc les entrades a 
edificis 1 en cinquè lloc, les col: lisions amb 
tancats. 

Parpal (2004) descriu com les quatre 
principals causes d'entrada d'aus al COFIB 
els polls, col-lisions desconegudes, les 
col: lisions amb vehicles i l'abatiment 
d'espècies protegides per tret. Pel que fa al 
cas de l'òliba aquestes tres primeres causes 
efectivament coincideixen com a causes de 
major entrada per a l'espècie. 

Seria interessant observar on s'han 
produit les col- lisions de vehicles i 
l'evolució d'aquestes si van en augment o 
pel contrari, s'està reduint aquesta 
problemàtica a més d'observar on es 
produeixen aquestes col: lisions. 

Pel que veiem a l'evolució temporal de 
les col-lisions de vehicles observem que la 
tendència en aquest període de temps 
aparentment ha estat a la disminució 
d'aquest tipus entrada. Encara que cal 
destacar el període compres entre el 2008 1 

Fig. 11. Evolució de les entrades de Tyto alba 
per col: lisions de vehicles. 

Fig. 11. Evolution of entries of Tyto alba for car 
collisions. 


el 2011 pel repunt en aquest tipus 
d'entrada. A més, del repunt sofert en 
aquest darrer any en 6 entrades, col- locant- 
se en Xifres de l'any 2004 (Fig. 11). 

Pel que fa als mesos per entrada, 
s'observa una disminució durant els mesos 
de febrer a maig. Amb uns màxims als 
mesos de gener i desembre amb vint-i-set 1 
trenta entrades respectivament (Fig. 12). 
Destaquen aquestes dades, degut a la 
diferència que es produeix amb l'estudi 
efectuat a les carreteres de Menorca, on els 
màxims es produeixen als mesos d'estiu 1 
tardor (Roig et al., 2004, 2012, Comas et 
al., 2004). 

A la Fig. 13 es poden veure el mapa de 
les col-lisions amb vehicles que han afectat 
Tyto alba durant aquests anys. Així, es pot 
observar que els municipis més afectats són 
Manacor, Felanitx, Porreres, Llucmajor, 
Alcúdia, Sa Pobla, Petra i Santa Margalida. 

Com sabem les carreteres estan 
dissenyades per unir a les persones però 
pels animals suposa el contrari, els separa, 
fragmentant les seves poblacions. És a dir, 
suposen barreres que impedeixen el lliure 
trànsit de la fauna. A aquesta problemàtica, 
hem d'afegir que en alguns casos, com és el 
de l'òliba, les carreteres suposen una 
atracció, ja que en aquestes hi moren altres 
animals que poden servir com aliment per a 

Fig. 12. Evolució de les entrades de Tyto alba 
per col-lisions de vehicles per mesos. 

Fig. 12. Evolution of entries of Tyto alba car 
collision per month. 


l'espècie. Així l'individu es veu atret a anar 
a la carretera en la qual moren atropellats 
pels vehicles que per elles transiten. 

Aquesta és una causa difícil d'evitar o 
d'establir mesures correctores. La proposta 
més idònia seria reduir la velocitat a les 
carreteres més conflictives, permitent una 
frenada menys perillosa tan pel vehicle com 
per l'òliba en aquest cas, encara que 
aquesta és una proposta difícil de dur a 
terme en alguns casos, com és el cas de la 
carretera en la qual s'han produit més 
incidents en aquests darrers tretze anys, 
l'autopista Ma-13, amb una velocitat 
permesa de 120 Rm/h. 

A la Fig. 14 es pot observar que hi ha 
dues carreteres que destaquen especialment 
sobre el total d'incidències, aquestes són 
l'autopista Ma-13 amb el major nombre de 
col-lisions de vehicles, seguida de la 
carretera convencional Ma-3340. La 
primera d'elles es tracta d'una autopista que 
uneix la badia de Palma amb la badia 
d'Alcúdia amb una longitud total de 50 
quilòmetres, amb una velocitat permesa de 
120 km/h. La segona d'elles amb 4.5 km de 
longitud connecta Petra amb Santa 
Margalida, amb una velocitat permesa de 
90 km/h. 

Fig. 13. Entrades de Tyto alba per municipis a causa de col:lisions amb vehicles . 
Fig. 13. Entries to Tyto alba by municipalities due to collisions vvith vehicles. 

Fig. 14. Entrades de Tyto alba a causa de col: lisions amb vehicles. 
Fig. 14. Tyto alba entries due to collisions with vehicles. 

Fig. 15. Intensitat mitjana diària de vehicles al 2014. Segons Rosselló (2016). 
Fig. 15. Daily average intensity of vehicles by 2014. According to Rosselló (2016). 


Si es compara el mapa de col- lisions de 
vehicles per municipis 1 carreteres (Figs. 13 
1 14) i el mapa d'intensitat mitjana diària de 
vehicles (Fig. 15), es pot observar una clara 
relació entre els municipis amb més 
incidències i els municipis amb una 
intensitat diària de vehicles major com són 
els casos de Manacor, Palma o Alcúdia, els 
tres municipis amb major nombre de 
incidències. Encara que s'ha de dir que 
aquest no és l'únic factor de sinistralitat. 

Podem dir que a partir dels resultats 
observats no es pot dir que les carreteres 
convencionals són llocs on es produirien 
menys incidències. No es podria relacionar 
el tipus de via amb el nombre d'incidències 
produides a elles. Aquest fet ve més bé 
lligat normalment a les limitacions de 
velocitat, la intensitat de trànsit o a la 
tipologia de trama de la via. Així, podem 
observar a la fig. 15, on aquelles vies amb 


una trama més aviat recta creen una 
situació més idònia per agafar velocitat, 
superant la velocitat permesa per la 
normativa establerta, incrementant així la 
sinistralitat a aquests trams. Així podem 
observar vies com el tram de la Ma-15 que 
va de Artá a Capdepera, o el tram de Ma 
34-10 que va de Santa Margalida a Can 
Picafort. 

Com s'ha esmentat, la segona causa de 
major nombre d'entrades són les cries que 
cauen del niu O acaben de sortir d'ell a 
causa de la pressió humana que sofreix 
l'illa durant els mesos de juny i juliol, 
moment de major cria, aquest fet es 
corrobora amb el grafic d'edat dels 
individus, on s'observa que les majors 
entrades són aquelles en què els individus 
es troben en el primer any de vida o són 
cries. 

Fig. 16. Entrades de Tyto alba per edat. 
Fig. 16. Entries to Tyto alba by age. 

Entre les causes per les quals arriben 
aquestes cries al COFIB trobem (Parpal, 
2004): 

-Animals agafats innecessàriament del 

camp per desconeixement (la majoria). 

-Nius a cases 1 hotels, reformes de cases 

1 edificacions antigues. 

-Espolis de nius o tinéncia il-legal de 

polls. 

Parpal (2004) ja assenyalava la 
necessitat d'una educació orientada a tots 
els grups d'edat per poder reduir aquesta 
problemàtica. 

A la Fig. 16 1 Fig. 18 una vegada més es 
corrobora que una de les majors entrades 
són les de cries o individus en el seu primer 
any de vida representant el 86% de les 
entrades, de les quals el major nombre es 
produeix al juny, com s'ha dit el mes de 
major nidificació de Tyto alba. 

Fig. 17. Entrades de Tyto alba en el seu primer any de vida. 


Fig. 17. Entries to Tyto alba in his first year. 

Fig. 18. Relació entre l'època de l'any d'entrada 1 l'edat de l'individu. 
Fig. 18. Relationship between the time of the year of entry and the age of the individual. 


Les entrades d'individus per sobre dels 
quatre anys és insignificant, representant 
menys de 1% de les entrades, sols quatre 
individus en un període estudiat de tretze 
anys. 

De les aus que entren al COFIB 
l'entrada de les quals és catalogada com a 
trauma desconegut, en representen 105 de 
les 799 entrades (Fig. 19). Als mesos 
d'agost 1 setembre són els més afectats, 
amb un repunt a destacar al mes de 
novembre. L'explicació de l'increment als 
mesos d'estiu es troba en (Parpal, 2004): 

-Epoca amb major nombre de polls, 

falta d'experiència. 

-Augment del trànsit rodat a l'illa 1 per 

tant, increment de les col-lisions amb 

vehicles. 

-Errors en la presa de dades. 

La resta de mesos de l'any s'atribueix com 
a causa desconeguda a (Parpal, 2004): 

-Causes naturals: durant els dies de vent 

1 boires es produeix un increment de les 

entrades o arribada de aus migrants. 

-Col-lisions més freqüents amb 

vehicles, fils de telefonia 1 esteses 

elèctriques i tancaments amb fil de pues. 


Seguidament, de les aus ferides per un 
dispar, lliga o trampa, seria interessant 
observar on s'han produit, de manera que si 
s'han produït en un vedat de caça o pel 
contrari en un lloc exempt de caça, tractant- 
se en ambdós casos de caça il-legal. A més, 
que s'ha de considerar com una causa de 
vital importància, ja que cada baixa en 
aquesta espècie té una repercussió molt 
important per a la població de Tyto alba 
balear Aquest tipus d'entrada afecta de 
manera aillada als municipis de Manacor, 
Santa Eugènia, Campos, Llucmajor, Algai- 
da, Pollença, Porreres, Palma i Santa Maria. 

Fig. 19. Entrades per mesos de Tyto alba amb un 
trauma desconegut. 

Fig. 19. Monthly entries of owl with an unknown 
trauma. 

Entrada Causa Municipi 
06/04/2004 Lliga / Enganxa Manacor 
26/06/2004 Llaç / trampa Santa Eugènia 
13/12/2004 Tir / Dispar Campos 
10/10/2005 Lliga / Enganxa Llucmajor 
06/06/2006 Lliga / Enganxa Llucmajor 
11/12/2007 Tir / Dispar Algaida 
12/08/2009 Tir / Dispar Llucmajor 
05/02/2010 Tir / Dispar Pollença 
19/03/2010 Lliga / Enganxa Porreres 
26/07/2011 Lliga / Enganxa Palma 
23/11/2014 Lliga / Enganxa Algaida 
01/02/2015 Lliga / Enganxa Manacor 
22/09/2015 Tir / Dispar Santa Maria del 

Camí 


Taula 1. Entrades per dispar, lliga o trampa. 
Table 1. Entrances to dispar, lliga or trap. 


A la Taula 1 es pot comprovar que dels 
tretze casos, en sis ocasions les entrades 
s han produit en espais cinegétics, de les 
quals hi trobem tres disparats 1 dues lligues 
o enganxa. Per tant, no podem relacionar 
que la caça furtiva amb els espais 
cinegètics, sinó que aquells individus que 
duen a terme aquestes pràctiques, ho fan a 
qualsevol lloc, independentment dels vedats 
de caça. 

Aquestes entrades al COFIB, suposen 
una infracció de la Llei 3/2013, de 17 de 
juliol, de modificació de la Llei 6/2006, de 
12 d'abril, balear de caca 1 pesca fluvial, 1 
modificada per la Llei 6/2007, de 27 de 
desembre, de mesures tributaries 1 
economicoadministratives. Ja que 
s incompleix la prohibició de caçar o 
destruir espècies protegides no amenaçades, 
observada com a infracció greu a l'article 
74. En el cas de la caça en llocs no 
cinegètics s'està incomplint l'article 74, el 
qual prohibeix caçar o entrar amb armes o 
mitjans disposats per a la caça a un terreny 


X Y Zones cinegètics 
3,198582  39,570468 No espai cinegètic 
2,746506 39,613386 No espai cinegètic 
2,908918 —39,472457 Espai cinegètic 
2,921302  39,473297 Espai cinegétic 
2,925966  39,480437 Espai cinegétic 
2,849529 39,544812 Espai cinegétic 
2,7190694 39,410764 No espai cinegétic 
3,029729  39,886859 No espai cinegètic 
3,025594 39,510996 No espai cinegètic 
2,701005 39,574786 No espai cinegètic 
2,887725 395559817 No espai cinegètic 
3,370805 39,580759 Espai cinegètic 
2,767561 39,640116 Espai cinegètic 


no cinegètic o un terreny cinegètic sense 
tenir l'autorització del titular (Bolletí 
Oficial de les Illes Balears núm. 106, 2013). 

D'igual forma s'ha de dir que la 
captivitat d'espècies protegides com és Tyto 
alba suposa una infracció de la llei. En el 
període estudiat s'han produit sis entrades 
d'òlibes decomissades per restar en 
captivitat. Motiu pel qual s'infringeix 
l'article 3 de la Llei 1/1992, de 8 d'abril, de 
Protecció dels Animals que viuen a l'entorn 
humà, sobre la possessió, exhibició, 
compravenda, cessió, circulació, donació o 
qualsevol altra forma de transmissió 
d'espècies protegides pels convenis 
internacionals subscrits per l'Estat sense els 
corresponents permisos — d'importació, 
expedits per les autoritats designades pel 
Govern de l'Estat per al compliment del 


que disposen els esmentats convenis 
(BOCAIB núm. 58, 1992). 
Aquestes dues darreres causes 


d'entrada, sense dubte, s'han de considerar 
com una de les més importants degut a que 

són les úniques causes realment 


intencionades. 


Entrades de Tyto alba mortes 

A la Fig. 22 es pot veure l'anàlisi de 
l'evolució de la mortalitat d'Òlibes amb 
dades del COFIB. Podem observar que en 
el període estudiat el nombre dolibes 
trobades mortes ha oscil-lat any rera any 
(Figs. 20 1 21). 

Aquestes dades no representen la 
mortalitat real de l'espècie a l'illa de 
Mallorca, si no sols constitueixen aquelles 
de les quals el COFIB ha tingut constància 
de la seva troballa. 

Fig. 20. Entrades de Tyto alba mortes. 
Fig. 20. Entries by Tyto alba dead. 

Fig. 21. Evolució de la mortalitat en el període 
comprès entre els anys 2012 1 2017. 

Fig. 21. Evolution of mortality in the period 
between 2012 and 2017. 

Fig. 22. Mortalitat per mesos de troballa. 
Fig. 22. Mortality per months of finding. 


Pel que fa als mesos en què moren 
aquests individus, s'observa que els mesos 
d'estiu a l'igual que els individus ferits són 
aquells que hi ha un major nombre de 
troballes, a causa de l'increment de 
l'activitat biològica de l'espècie (Fig. 22). 

Dels municipis en els quals hi ha hagut 
troballes d'òlibes mortes, destaca Campos, 
però de manera molt puntual, seguit de 
Llucmajor i Alcúdia amb quatre entrades, 
Algaida, Manacor, Montuiri, Son Servera, 
Vilafranca de Bonany, Santanyí, Palma, 
Petra, Inca amb dues entrades, 1 finalment, 
Felanitx i Consell amb una entrada 
cadascun (Fig. 23). 

Sols hi ha hagut troballes a quinze 
municipis de l'illa de Mallorca, els quals no 
responen a cap regió o comarca en concret. 

Fig. 23. Entrades de Tyto alba mortes per 
municipi. 
Fig. 23. Entries Tyto alba dead by municipality. 

Conclusions 


Un cop acabada l'anàlisi sobre les 
entrades de Tyto alba al COFIB podem 
concloure que efectivament es pot 
corroborar la disminució de població 
d'aquest rapinyaire, si equiparem una 
disminució de les entrades, amb una 
disminució de la població. Però aquestes no 
són dades perfectament equiparables , ja 
que les dades estudiades sols ens permeten 
tenir una petita orientació de la situació de 
l'espècie a l'illa de Mallorca. 

S'ha de destacar quatre principals 
municipis on el nombre d'entrades destaca 
de manera singular, aquests són Palma, 
Llucmajor, Manacor i Santa Eugènia en el 
cas de les olibes entrants ferides, mentre 
que les olibes entrants mortes , destaquen 
tres distints municipis Campos, Alcúdia 1 
Llucmajor. Pel que fa a les causes d'entrada 
destaquen aquelles que presenten un major 
nombre de casos, com serien les col-lisions 
amb vehicles que sense dubte suposa la 
causa amb més afecció per a l'espècie amb 
un total de 229 entrades, per tant, 
representa la major problemàtica. Els polls 
representen una de les majors entrades a 
causa de la inexperiència dels individus. A 
més, de les entrades per traumes 
desconeguts que representen el 14 % del 
total d'entrades. I els individus trobats en 
captivitat o els individus —disparats, 
considerades d'importància, ja que són 
causes directament antròpiques. La resta 
d'entrades s'haurien produit de manera 
aillada per diferents causes. 

Vistes quines són les principals 
amenaces per a l'espècie 1 tenint en compte 
l'actual disminució de la població, seria 
fonamental l'establiment d'unes mesures 
correctores per tal de dur a terme una sèrie 
d'actuacions per disminuir el nombre 
d'òlibes ferides per causes antròpiques. 


En primer lloc, seria convenient dur a 
terme unes campanyes de conscienciació de 
la població en tots els grups d'edat sobre la 
problemàtica estudiada de manera més 
eficaç, com ja assenyalava Parpal (2004). 
En algunes ocasions s'extreuen cries de la 
natura per desconeixement, per tal de 
disminuir aquestes pràctiques, s'hauria 
d'informar d'aquest fet d'entre altres a la 
població. 

S'ha observat que la majoria de les 
causes d'entrada es troben relacionades 
amb les infraestructures antròpiques, per 
tant, s'haurien d'adaptar aquestes, de 
manera que crein el menor impacte possible 
sobre la fauna. 

Pel que fa a les Òlibes entrants per una 
col-lisió de vehicle, com ja s'ha mencionat 
anteriorment es podria implantar unes 
noves normatives de circulació viària, amb 
restriccions en la velocitat permesa en 
alguns dels trams més conflictes. Pero 
segurament, aquesta no és una mesura molt 
eficaç , ja que aquestes normatives en 
moltes ocasions no es respecten. Per tant, 
s haurien d'estudiar altres alternatives. 

I, finalment, pel que fa a les òlibes 
entrants per un tir o algun atac directament 
sobre Jl individu, s'haurien —d'imposar 
multes o condemnes més restrictives. Ja 
que encara que es disposa d'una normativa 
per aquest tipus de pràctiques en algunes 
ocasions no són respectades. 

Aquestes són algunes de les possibles 
mesures amb les quals es podria arribar a 
disminuir les problemàtiques per a 1 
espècie, però segurament aquest tipus de 
d'entrades seguiran produint-se a causa de 


la ignorància dels humans o la 
impossibilitat  d'evitar-ho en moltes 
ocasions. 

Agraiments 


Agraim a tots els membres del COFIB; 
especialment a Lluis Parpal i a Jéssica Sola; 
la recopilació 1 sessió de les dades de 
l'espècie Tyto alba, sense les quals no 
hagués estat possible l'elaboració d'aquest 
treball. 

Les dades provenen del Registre del 
COFIB - Servei de Protecció d' Espècies 
(Conselleria de Medi Ambient , Agricultura 
1 Pesca, Govern de les Illes Balears), a ells 
el nostre més sincer agraiment. 

Al Dr. Jorge Lorenzo Lacruz pels seus 
consells. I a tots els familiars 1 amics pel 
seu suport moral. 

